جێگری لێپرسراوی مەڵبەندی سێی یەنەکەی هەولێر ڕایدەگەیەنێت، یەنەکە بەشداری هیچ ڕێککەوتنێکی نێوان پەدەکە و تورکیا نەبووە، بۆ ئەوەی کە بارەگای میت و بارەگای سەربازیی تورک بێتە گۆڕەپانەکە و دەڵێت: لەمەودوا داکۆکیکارێکی سەرسەخت دەبین، بۆ کەمکردنەوەی جوڵەی وڵاتانی هەرێمایەتی.
دوای ئەوەی لە ماوەی ڕابردوودا زنجیرەیەک دیدار لە ناوچە جیاوازەکانی هەرێمی کوردستان وەک پڕۆسەیەکی خۆ نوێکردنەوە بۆ یەکێتی نیشتیمانی کوردستان (یەنەکە) دەستیپێکرد، کۆتا دیدار کە دیداری فراوان بوو لە شاری سلێمانی ڕۆژی ٢٨ی مانگی ڕابردوو دەستیپێکرد و ماوەی سێ ڕۆژی خایاند.
لەبارەی گۆڕانکارییە ستراتیژیی و سیاسییەکانی یەنەکە لە دوای ئەنجامدانی دیدارەوە، چ وەکو حزبێکی کوردیی و چ لە ناو حکومەتی هەرێمی کوردستاندا، ڕەشاد گەڵاڵی، جێگری لێپرسراوی مەڵبەندی سێی یەنەکەی هەولێر لە میانی چاوپێکەوتنێکیدا لەگەڵ ڕۆژنیوز زانیاریی دەخاتەڕوو.
دەقی چاوپێکەوتنەکە:-
-ئایا لەدوای دیدارەوە سیاسەت و ستراتیژییەتتان دەگۆڕێت؟
“لە ئاست قۆناغی داهاتوو نەبین، ڕووبەڕووی پاشەکشەیەکی گەورە دەبینەوە”
ڕەشاد گەڵاڵی: لەدوای دیداری یەکێتی و لە ساڵیادی نوێی حزبەکەماندا، سەرۆک و سەرکردایەتی نوێی یەکێتی لەبەردەم ڕێگایەکی زۆر چارەنووسسازدایە، بەشێکی کێشمەکێشمەکانی ناوخۆیە لەگەڵ پەدەکە، جومگەی سەرەکی ململانێکان لەسەر سیستمی هەڵبژاردنی داهاتوو و شێوازی حکومڕانییە، یەکێتی بە ستراتیژییەت و سیاسەت و بیرۆکەیەکی نوێوە دێتەوە ساحەکە، بۆ ئەوەی کۆتایی بەو چەقبەستووییە ئیداریی و سیاسییە بهێنێت لەهەرێمی کوردستان، دوای دیداری یەکێتی، سەرۆک و سەرکردایەتی یەنەکە لەبەردەم قۆناغێکی زۆر قورسدایە، ئەگەر لەئاستی وەڵامدانەوەی قۆناغی داهاتوو نەبن، ڕووبەڕووی پاشەکشەیەکی گەورە دەبنەوە.
-هەڵوێستی یەنەکە دەربارەی پرسە نیشتمانییەکان و بەشەکانی دیکە چۆن دەبێت؟
“کاری باشتر بۆ پێشخستنی ئەم خەتە دەکەین”
ڕەشاد گەڵاڵی: یەکێتی لەسەر ئەو خەتە نیشتمانییەیە، کە بڕوای بە هەرچواربەشی کوردستان هەیە، هاوکارییکردن و هەماهەنگی و خوێن بەخشین بۆ سەرخستن و باڵادەستبوونی کورد لەهەربەشێکی کوردستان، یەکێتی بە ئەرکی دەزانێت، هەروەها کاری باشتر بۆ پێشخستنی ئەم خەتە دەکەین.
-لە دیدارەکەدا جەخت لەسەر چی کرایەوە؟
“سیاسەتێکی نوێ لەسەر ئاستی هەرچواربەشی کوردستان پەیڕەودەکەین”
ڕەشاد گەڵاڵی: لەم دیدارەدا سەرۆکی یەکێتی ئاماژەی بە خاڵێکی جەوهەریی کرد، کە سەرەتایەکی نوێیە لە پەیڕەوکردنی سیاسەتێکی نوێ لەسەر ئاستی هەرچوارپارچەی کوردستان.
-چی لە سیاسەتی یەنەکە دەگۆڕێت لە ناو حکومەتدا؟
“کاندیدمان بۆ سێ سەرۆکایەتییەکەی هەرێم دەبێت”
ڕەشاد گەڵاڵی: ئێمە لەمەبەدوا لەهەموو پرۆسەیەکدا کاندیدمان دەبێت واتا بۆ سەرۆکی هەرێم و حکومەت و پەرلەمانیش، پێشووتر لەسەر بنەمای ڕێککەوتن دەکرا لەگەڵ پەدەکە، بەڵام بە هەڵگەڕانەوەی پەدەکە لەو بەڵێن و ڕێککەوتنانەی پێشوو، بوو بە پاشەکشەیەکی نوێ بۆ یەنەکە، بۆیە بە سیاسەتێکی نوێوە دێینەوە گۆڕەپانەکە.
-بۆچی پەدەکە حکومەتی بۆخۆی قۆرخکردووە؟
“باڵانسی هێز ڕێک نەبێتەوە کۆی مافە بەدیهاتووەکانیشمان لەدەست دەدەین”
ڕەشاد گەڵاڵی: لەدوای جیابوونەوەی گۆڕان لە یەکێتی، پرۆسەی سیاسیی لەهەرێمی کوردستان لاسەنگ بوو، جیابوونەوەی گۆڕان گەورەترین زیانی بە پرۆسەی سیاسیی و دیموکراسیی گەیاند لە هەرێمی کوردستان، بۆیە پارتی کرد بە کەڵەگا و کۆی پۆستە سیاسییەکانی برد، بۆ گێڕانەوەی باڵانس پێویستە یەکێتی هەم لەگەڵ شەقام ئاشتبێتەوە هەم لە نێوخۆی خۆیدا، چونکە گەر وابڕوات کۆی مافە بەدیهاتووەکانیشمان لەدەست دەدەین.
-هەڵوێستی یەنەکە بەرامبەر دەستدرێژی و داگیرکارییەکانی تورکیا چییە؟
“یەکێتی داکۆکیکارێکی سەرسەخت دەبێت بۆ کەمکردنەوەی ئەو جوڵانەی وڵاتانی هەرێمایەتی”
ڕەشاد گەڵاڵی: کۆی بارەگاکانی سوپای تورک کە دەگاتە ٦٥ بارەگا هەمووی لە سنووری دهۆک تا دەگاتە هەولێر و موسڵدایە، لەو ناوچانە پەدەکە باڵادەستە، یەنەکە بەشداری هیچ ڕێککەوتنێکی نێوان پەدەکە و تورکیا نەبووە، بۆ ئەوەی کە بارەگای میت یاخود بارەگای سەربازیی تورکی بێتە ساحەکە، بۆیە یەکێتی داکۆکیکارێکی سەرسەخت دەبێت بۆ کەمکردنەوەی ئەو جوڵانەی وڵاتانی هەرێمایەتی، هەڵوێست و ئیدانەکانی یەنەکە زۆر بە ڕوونی دیارە، ئێمە لەگەڵ هاتنی هیچ هێزێکی هەرێمایەتی نین بۆناو خاکی کوردستان.
-سیاسەتی دروست بۆ کورد چییە؟
“ئەگەر کۆدەنگی نێوماڵی کورد نەیەتە ئاراوە زەرەری گەورەمان بەردەکەوێت”
ڕەشاد گەڵاڵی: ئەگەر تەنها خەون بەکەڵەگایەتییەوە ببینن و ڕێگا بدەن تورکیا بەدڵێ خۆی بێت و تەراتێن بکات لە ناو هەرێمی کوردستان و بڵێن تەنها گرنگ ئەوەیە کە سەرۆکایەتی هەرێم و سەرۆکی حکومەتم لەبەردەستدایە، ئەمە زیانی زۆرمان پێدەگەیەنێت، ئەگەر کۆدەنگی نێوماڵی کورد نەیەتە ئاراوە بەتایبەتی نێوماڵی هەرێمی کوردستان و هەموو حزبەکان لەسەر ستراتیژییەتێکی هاوبەش کۆکنەبن زەرەری گەورەمان بەردەکەوێت.
ش.ف
دواتر
تەقینەوەیەک لە هەولێر ڕوویدا …نوێکراوەتەوە
پێشتر
٩ی حوزەیران دەستپێكی كۆمەڵكوژی گەلی كورد لەسەر دەستی بەعس
بابەتی پەیوەندیدار
توێژه‌رێكی ده‌روونی: توندوتیژی ده‌روونی له‌ باشوری كوردستان له‌ ئاستێكی به‌رزدایه
22 تشرینی دووه‌م 2022
سەرکردەیەکی کۆمەڵە: ئەزموونی ڕۆژئاوای کوردستان دەتوانێت وەڵامدەرەوەی خواستەکانی گەلانی ڕۆژهەڵات بێت
8 تشرینی دووه‌م 2022
سیامەند موعینی: هیچ دەرفەتێکی گۆڕانکاریی لەم دەسەڵاتەی ئێراندا نەماوە و پێویستە خۆپیشاندانەکان بەردەوامبن
لەتیف فاتیح فەرەج: سوید و فینلاند ناچنە ژێرباری مەرجەکانی تورکیاوە
زاگرۆس هیوا: تا ئێستا هەزار و ٢٠٣ سەربازی تورک کوژراون
هیوا مەحمود عوسمان: چارەسەری کێشەی کورد لە ئیمراڵییە
پێشتر
٩ی حوزەیران دەستپێكی كۆمەڵكوژی گەلی كورد لەسەر دەستی بەعس
زۆرترین خوێندراو
لە گردی هەکاری چەندین داگیرکەر سزادران… نوێکراوەتەوە
26 تشرینی دووه‌م 2022
گەریلاکانی ئازادی کوردستان لە مەیدانی بەرخۆدانی گردی هەکاری لە مەتینا چالاکیەکی شۆڕشگێڕانەیان ئەنجامدا چەندین داگیرکەر سزادران. گەریلاکانی ئازادی کوردستان لە...
لە زاپ؛ ١٧ داگیرکەر سزادران و ١٠ پێگەی داگیرکەران لەناوبران
26 تشرینی دووه‌م 2022
لە ئۆپەراسیۆنی تۆڵەسەندنەوەی شۆڕشگێڕانەدا کە لە هەرێمی گردی جودی دژی سوپای داگیرکەری تورک ئەنجامدرا، ١٧ داگیرکەر سزا دراون و ١٠...
ئاسیا عەبدوڵا داوا لە کۆنگرەی سۆسیالست ئینتەرناسیۆنال باسی لە هێرشە داگیرکەریەکانی دەوڵەتی تورک کرد
26 تشرینی دووه‌م 2022
زیاتر لە ١٢٠ پارت لە سەرتاسەری جیهاندا، بەشدارییان لە ٢٦هەمین کۆنگرەی سۆسیالیست ئینتەرناسیۆنال لە مەدریدی ئیسپانیا کرد و هەریەکە لە...
لە بەرلین ڕێپێوان دژی قەدەغەکردنی پەکەکە دەستیپێکرد
26 تشرینی دووه‌م 2022
ئێوارەی ئەمرۆ لە بەرلینی پایتەختی ئەڵمانیا هەزاران کەس دژی بڕیاری قەدەغەکردنی پەکەکە کە لە ساڵی 1993ەوە دەرکراوە دەستیان بە خۆپیشاندان...
گەریلا عەرەبەکانی هەپەگە و یەژاستار: پەكەكە پارتی هەموو گەلانە
27 تشرینی دووه‌م 2022
گەریلاكانی بە ڕەچەڵەك عەرەبی هەپەگە و یەژاستار وێڕای پیرۆزبایی بە بۆنەی ساڵیادی دامەزراندنی پەكەكە، ڕایانگەیاند، پەكەكە تەنیا پارتی كورد نییە،...
دەوڵەتى تورک سنورى دهۆك بۆردومان ده‌کات
27 تشرینی دووه‌م 2022
لە به‌یانی ئه‌مڕۆوە بەشێوەیەکى چڕ فڕۆكه‌ جه‌نگیه‌كانی دەوڵەتى داگیرکەرى تورک بۆردومانكردنی ناوچه‌ سنورییه‌كانی پارێزگای دهۆكیان دەستپێکردەوە و بەهۆى بۆردومانەکەوە زیانێکى...